Downloaded from YTS.MX
Official YIFY movies site: YTS.MX
1789 फ़्रांस में क्रांति
अपनी दुर्दशा से मजबूर होकर लोग क्रांति करते हैं... और क्रांति फिर से उनकी दुर्दशा कर देती है।
खाने की चीज़ों के अभाव और व्यापक आर्थिक मंदी से
फ़्रेंच लोग निराश हो चुके हैं।
राजतंत्र-विरोधी लोग जल्दी ही सम्राट लुई सोलहवें
और उनके 11,000 समर्थकों को एक हिंसक अंत देने वाले हैं...
...और फिर उनकी निगाह का केंद्र बनेंगी फ़्रांस की रानी, मारी आंत्वानेत।
इस बीच, नपोलियन बोनापार्ट नामक एक महत्वाकांक्षी कॉर्सिकन तोपखाने का अधिकारी
पदोन्नति पाने के लिए कोशिश कर रहा है...
पीछे हटो, तुम लोग।
गिलोटीन के पास जाओ।
फ़्रांस का अभिशाप!
नपोलियन
दहशत भी एक तरह का न्याय है।
तत्काल, कठोर, अटल।
अतएव यह नैतिकता का उत्सर्जन है।
अब, वह आप लोगों के विरुद्ध तीन अपराधों की दोषी थी :
राजकोष को खाली करना,
देश की अंदरूनी और बाह्य सुरक्षा के विरुद्ध षड्यंत्र,
और दुश्मन के समर्थन में काम करने का देशद्रोह।
दुष्टों के लिए दया?
नहीं।
मासूमों के लिए दया।
बदनसीबों के लिए दया।
मानवता के लिए दया।
इस समय, देश की तत्कालीन ज़रूरतों के संदर्भ में,
जनतंत्र के संबंध का एक अनिवार्य नतीजा है...
पॉल बर्रास फ़्रेंच सेना का कमिश्नर
ब्रिटिश नौसेना ने टूलॉन के बंदरगाह पर कब्ज़ा कर लिया है।
आधा फ़्रेंच बेड़ा वहाँ फँसा हुआ है।
अगर हमने वे जहाज़ खो दिए, तो गणराज्य पराजित हो जाएगा।
सौभाग्य से, टूलॉन में केवल 2,000 अंग्रेज़ी सैनिक हैं।
पर हमारे पास तोपों की कमी है और हमारा नेतृत्व एक ऐसा जनरल कर रहा है जो दरबार में एक चित्रकार था।
टूलॉन शहर पर फिर से कब्ज़ा करना ज़रूरी नहीं है।
वह शहर कोई शहर नहीं है। वह शहर एक बंदरगाह है।
अगर अंग्रेज़ी बेड़ा बंदरगाह की रक्षा नहीं कर पाया
तो शहर को भी हथियार डालने होंगे।
मेरे भाई, कप्तान बोनापार्ट ने, तोपखाने का अधिकारी होने के नाते
अंग्रेज़ी जहाज़ों पर गरम किए हुए गोले फिंकवाने का इंतज़ाम किया है।
उसने गणराज्य के प्रति अपनी प्रतिबद्धता साबित कर दी है।
और बंदरगाह पर क़ब्ज़ा करने के लिए तुम्हारे पास क्या सुझाव है?
बंदरगाह पर बने हुए किले पर कब्ज़ा कर लीजिए
और शहर आपको मिल जाएगा।
हमें इसे एक उदाहरण बनाकर प्रस्तुत करना होगा, नहीं तो हमारे हाथ से और शहर भी निकल जाएँगे।
और कम से कम, मैं तो
कभी भी राजतंत्र के समर्थकों या अंग्रेज़ों को अपना कोई भी क्षेत्र हथियाने नहीं दूँगा।
सुप्रभात, सर।
टूलॉन - फ़्रेंच छावनी 16 दिसंबर 1793
जनरल कारटॉ?
वह वहाँ पर हैं।
लूसियन, मेरे प्यारे भाई, मैं टूलॉन के अंदर पहुँच चुका हूँ।
सैनिकों का हाल बुरा है और तुम्हारे जबरन भरती किए गए सैनिक अप्रशिक्षित और अनुशासनहीन हैं।
बिना साज़ो-सामान और साधनों के, मुझे अपने सामने असफलता ही नज़र आ रही है।
मेरी योजना के अनुकूल छोटी तोपें बनाने के लिए हम रद्दी लोहा इकट्ठा कर रहे हैं।
अगर हम सफल नहीं हुए,
तो सत्ताधारी हमें केवल कॉर्सिकन बदमाश समझेंगे जो उच्च पदों के लायक़ नहीं हैं
और हमारी माँ के सपने चकनाचूर हो जाएँगे।
बिल्कुल सही, मैडम। आपकी नज़र तो बहुत पारखी है।
- यह लीजिए। - मैं अगले हफ़्ते भी यहीं मिलूँगा।
ब्रिटिश सैनिकों के पास बड़ी बंदूकें हैं जो तट के पास खड़े उनके बेड़े की ओर तनी हुई हैं।
उन बंदूकों पर कब्जा कर लें तो हम उनके बेड़े पर गोलियाँ दागकर इस घेराबंदी को ख़त्म कर सकते हैं।
सहसा आक्रमण करने से स्थिति मेरे अनुकूल बन जाएगी पर मुझे जीत गोले-बारूद से मिलेगी।
मैं तुम्हारे आने का इंतज़ार नहीं कर सकता।
तुम्हारा भाई, नपोलियन।
ओय, बेवक़ूफ़! हाँ, तुम!
यहाँ से जाओ। चलो। जाओ!
उन बकरियों को हटाओ!
आख़िरी मौक़ा दे रहा हूँ! उन बकरियों को हटाओ!
बेहतर होगा उन्हें तुरंत हटाओ!
समझ रहे हो?
वह आग के पास बैठ गया, मेरे दोस्तों
हमारे मनचले दल में शामिल होने
- अपनी जगहें ले लो। - जल्दी!
चिमनी के कोने के पास उसकी अपनी जगह थी
जहाँ वह बैठकर अपनी दाढ़ी रंग सकता था
जब जोन्स की बीयर नई थी, मेरे दोस्तों
जल्दी!
जब जोन्स की बीयर नई थी
बीयर के गिलास और शैरी की बोतलें उन्हें मज़े से पहाड़ी पार करने में मदद के लिए
जब जोन्स की बीयर नई थी
दाग़ो!
हम पर हमला हो रहा है!
हम पर हमला हो रहा है! अपने हथियार उठाओ!
सीढ़ियाँ जल्दी से खड़ी करो, सैनिकों!
गोली चलाओ! अपने लक्ष्य पर मारो!
छोटी तोपें ऊपर पहुँचाओ!
तैयार है, बच्चे?
हे भगवान!
- तुम ठीक हो? - मैं ठीक हूँ।
छोटी तोपें लाओ!
तोपों को बचाओ!
अपनी जगहें लो!
- विव ला फ़्रांस! फ़्रांस की जय हो! - विव ला फ़्रांस!
तोपें तैयार करो!
सर! जी, सर।
छोटी तोपें!
कोण 160 रखो।
- दाग़ो! - दाग़ रहे हैं!
यूनो, गरम किए हुए गोले!
दाग़ो!
जूनो, दाग़ो!
दाग़ो!
- फिर से गोले भरो! - फिर से गोले भरो।
दाग़ो!
बंदूकें कंधों पर रखो!
कप्तान नपोलियन बोनापार्ट, मैं तुम्हें ब्रिगेडियर जनरल का पद प्रदान करता हूँ।
गणराज्य अमर रहे!
मैंने तुमसे शानदार सफलताओं का वादा किया था और मैंने अपना वादा पूरा किया है।
आदेश, समाप्त!
माँ के लिए।
फ़्रांस के वर्तमान नेतृत्व की मनःस्थिति अब उत्साह से आगे बढ़कर
लापरवाह महत्वाकांक्षा पर पहुँच गई है।
और जोश से भरी हुई जनता गिलोटीन को क़ानून के बंधनों से मुक्त समझती है,
जिनमें सबसे आगे है, रॉबस्पियर।
वह शासन करने के लायक़ नहीं है।
बोनापार्ट।
फ़्रांस!
यह बात साफ़ होती जा रही है, नागरिक रॉबस्पियर,
कि आपका उद्देश्य इस आरे के इस्तेमाल से अंततः ख़ुद को शक्तिशाली बनाना है!
मुझे बोलने दो!
इस कमरे में उपस्थित किसी व्यक्ति ने मेरे तरीकों पर आपत्ति नहीं जताई है।
अगर आप मुझे दोषी कहते हैं, तो आप सब दोषी हैं।
तुम स्वतंत्रता के रक्षक नहीं हो।
तुमने ख़ुद को ही न्यायाधीश, न्यायपीठ और जल्लाद, सब कुछ समझ लिया है, है ना?
तुम तो सीज़र से भी बद्तर हो! सीज़र से बद्तर हो!
तुम लोग, तुम सब, गद्दार हो!
गिरफ़्तार कर लो इसे!
पकड़ो इसे।
तुम चूक गए।
तुम्हारे लिए गिलोटीन, मेरे दोस्त।
"आतंक के शासन" का अंत 27 जुलाई 1794
कुल 41,500 कैदी रिहा किए गए
उत्तरजीवियों की नृत्यसभा पेरिस, गरमियाँ 1794
सात आया है, मैडम।
फिर से बाँटो।
आपका दाँव।
फिर से सात।
नहीं। नहीं जीतीं।
मैं पहले छोड़ती हूँ। यह मेरा है।
तुम मुझे घूर क्यों रहे हो?
मैं घूर रहा हूँ?
- नहीं, मैं नहीं घूर रहा था। - हाँ।
नहीं घूर रहे थे?
घूर रहा था।
मैं तुम्हारे चेहरे को देख रहा था।
तुमने यह कैसी पोशाक पहनी हुई है?
यह मेरी यूनिफ़ॉर्म है।
टूलॉन में फ़्रांस को विजय मेरे ही नेतृत्व में मिली थी।
मुझे अपना नाम मत बताना।
जनरल?
एक बहुत युवा व्यक्ति आपसे मिलना चाहता है।
उसका नाम यूजीन बोहर्ने है।
नागरिक।
जनरल बोनापार्ट।
जी, हाँ?
मेरा नाम यूजीन बोहर्ने है। मैं जोसेफ़ीन बोहर्ने का बेटा हूँ।
क्या चाहिए तुम्हें?
मेरे पिताजी की तलवार।
उन्हें गिरफ़्तार करके मार दिए जाने से पहले वह उनसे ले ली गई थी।
अच्छा?
अगर वह हमें वापस मिल जाती है, तो यह बात मेरे और मेरी माँ के लिए बहुत मायने रखेगी।
हमारे पास उनकी वही निशानी बची है।
तलवार एक हथियार होती है।
मैं नागरिकों को उनके पास हथियार नहीं रखने दे सकता।
वह तलवार मेरे लिए मेरे प्यारे मृत पिता की अंतिम निशानी है।
हो सकता है, पर फिर भी वह है तो एक हथियार ही।
युवक, तुम यहाँ क्यों आए हो?
मेरी माँ ने कहा कि आप एकमात्र ऐसे अधिकारी हैं जो वह तलवार ला सकते हैं।
ये सब तलवारें उन अधिकारियों की हैं जिन्हें मौत की सज़ा मिली थी।
क्या किसी ने इनके साथ नाम लगाकर रखने का नहीं सोचा?
नहीं, इनके साथ कोई नाम नहीं हैं।
जनरल बोनापार्ट?
धन्यवाद।
क्या मुझे अपना परिचय देने की ज़रूरत है?
नहीं, जनरल।
अच्छी बात है।
इस सभ्य परिवार की निर्माता के लिए मेरा अभिनंदन।
थोड़ा पास बैठना चाहेंगी?
क्या मुझे देखकर लगता है मुझे प्यार हो गया है?
क्या तुम्हें वह बिल्कुल आकर्षक नहीं लगता?
नहीं, ऐसा नहीं है।
तो शायद इतना ही काफ़ी है।
अपनी अदा को कम मत आँको।
नागरिक बोहर्ने नपोलियन बोनापार्ट को
अपनी शुभकामनाएँ भेजती है और उनसे मिलने की कामना करती है
जब तुम मेरी ओर देखते हो, क्या तुम्हें एक कुलीन स्त्री नज़र आती है?
नहीं।
मेरे पति की कई प्रेमिकाएँ थीं।
और जब उनका सिर काटा गया, उनकी सभी रखैलें खड़ी होकर देख रही थीं।
जब मैं जेल में थी, मुझे बताया गया था कि जीवित बचने का एकमात्र तरीका है, गर्भवती हो जाना।
तो, जनरल...
क्या मुझे अपनी लापरवाहियों के बारे में तुम्हें आगाह करने की ज़रूरत है?
नहीं, मैडम।
मैं जहाँ रह चुकी हूँ, क्या उससे तुम्हें परेशानी होती है?
नहीं, मैडम।
अगर तुम नीचे देखोगे, तो तुम्हें एक अजूबा दिखेगा।
और एक बार तुम उसे देख लोगे, तो हमेशा उसे पाना चाहोगे।
फ़्रांस के लोगों, मूर्ख मत बनो। हमारे जैसे और भी हैं!
हम इस सम्मेलन पर कब्ज़ा कर सकते हैं!
सम्राट की जय हो! सम्राट की जय हो!
निस्संदेह तुमने सड़कों पर मचा कोलाहल तो देखा होगा।
हाँ।
समिति का विचार है
कि लोगों की यह भीड़ परिषद् पर हमला करने वाली है।
मेरे पास 4,000 से कम सैनिक हैं और बहुत ही थोड़े हथियार हैं।
सैबलॉन्स में 40 तोपें हैं। मैं तीन घंटे में उन्हें यहाँ मँगवा सकता हूँ।
इस भीड़ में 20,000 लोग होंगे।
हाँ।
अगर सुरक्षा का यह कार्य तुम्हें सौंपा जाए,
तो मेरे उप-प्रमुख होने के नाते, तुम क्या करना चाहोगे?
मैं इस कार्य को इस शर्त पर स्वीकार करूँगा कि मुझे इसे अपने तरीक़े से संभालने दिया जाए।
बिना किसी हस्तक्षेप के।
मैं उप-प्रमुख बनकर इसका नेतृत्व नहीं करूँगा।
राजतंत्र के समर्थकों का विद्रोह 5 अक्तूबर 1795
चलो!
दाग़ो!
20 सितम्बर, 1792 के क़ानून के तहत,
मार्टिनीक में 23 जून, 1767 को जन्मीं
मैरी-जोसेफ़-रोज़-टैशर,
फ़रवरी, 1768 में अजेक्सियो, कोर्सिका में जन्मे,
नपोलियन बोनापार्ट को अपने पति के तौर पर स्वीकार करती हैं।
क्या आप सहमत हैं?
- हाँ। - हाँ, मैं हूँ।
क्या आप सहमत हैं?
हाँ, मैं हूँ।
मैं आपको विवाहित घोषित करता हूँ।
गणराज्य के रक्षक के नाम!
और मैडम बोनापार्ट के नाम।
मैडम बोनापार्ट के नाम।
यह आदमी जो मेरे एकदम साथ बैठा है?
वह मेरी तलवार चाहता है।
अब इतनी मेहनत के बाद हमें एक बेटा मिल जाए।
प्यारी जोसेफ़ीन,
चूँकि मुझे मिस्र को स्वतंत्र करवाने के लिए भेजा गया है, मैं सिकंदर महान और सीज़र के
पदचिह्नों पर चल रहा हूँ।
मिस्र जुलाई 1798
मेरे साथ 40,000 आदमी हैं,
देखने के लिए ख़ूबसूरत नज़ारे हैं और उमस से भरी गरमी का मौसम है।
मैं पहले ही इटली को जीत चुका हूँ जिन्होंने युद्ध किए बिना ही हथियार डाल दिए।
इंग्लैंड पर उनके पूर्वी साम्राज्य से हमला करने की मेरी योजना पर
समिति ने अपनी सहमति दे दी है।
पर मेरी उपलब्धियाँ बहुत छोटी महसूस होती हैं क्योंकि उनके कारण हम एक-दूसरे से दूर हैं।
प्यारी पत्नी,
तुम्हारे लिए मेरा प्रेम एक तरह की मौत है।
तुम्हारे बिना मैं जीवित नहीं रह सकता।
फिर से हैलो।
तुम कर क्या रही हो?
तुम्हारे कोई पत्र नहीं आ रहे।
सुप्रभात, लूसील।
अगर तुम मुझसे प्रेम करतीं, तो दिन में दो बार मुझे पत्र लिखतीं।
मुझे आश्वस्त करो कि तुम्हारे बिस्तर में, तुम्हारी टाँगों में,
जो मेरा है, उसके अंदर कोई और मौजूद नहीं है।
तुम्हें मुझे पत्र लिखकर बताना ही होगा
कि तुम जानती हो मैं तुमसे कल्पनातीत प्रेम करता हूँ,
कि मुझे केवल तुम्हारे साथ ख़ुशी मिलती है।
क्या मैं तुमसे खुलकर, बिना किसी पाबंदी के कुछ भी कह सकता हूँ?
बिल्कुल कह सकते हो।
क्या मैं तुम्हें कुछ ऐसा बताऊँ जिससे तुम्हें निजी तौर पर दर्द पहुँच सकता है?
हाँ।
तुम्हारी पत्नी ने हिपोलीट चार्ल्स नामक एक व्यक्ति को प्रेमी बना लिया है।
- तुम्हें लगता है मैं इस पर यक़ीन करूँगा? - हाँ।
कि मेरी पत्नी मेरे साथ ऐसा करेगी?
हाँ।
तुम्हें कोई मीठा नहीं मिलेगा। तुम जा सकते हो।
मैं तुमसे कभी झूठ नहीं बोलूँगा।
तुम्हें यह कैसे पता है?
लूसील मेरी प्रेमिका है। वह मुझे पत्र लिखती है।
जोसेफ़ीन की दासी तुम्हारी प्रेमिका है?
दो युद्ध-पोत और दो उनसे छोटे जहाज़ एकदम गुप्त रूप से तैयार करो।
मैं घर वापस जा रहा हूँ।
नपोलियन,
इसे सेना छोड़कर भागना माना जाएगा।
मेरे जाने के बाद जनरल क्लेबर को मेरा कार्यभार संभालने के बारे में बता दिया जाएगा।
विजेता नपोलियन!
पत्नी से धोखा खाए जनरल के टूटे दिल की कहानी प्राप्त पत्रों में बेनक़ाब
अपनी धोखेबाज़ दुल्हन को बोनापार्ट के आँसुओं से भीगे पत्र
मेरी पत्नी कहाँ है?
वह आपका स्वागत करने के लिए ल्योन गई हैं।
मुझसे झूठ मत बोलना। मेरी पत्नी कहाँ है?
वह आज सुबह गई हैं, जनरल।
- ल्योन? - जी, सर।
सारी दुनिया को मेरे आगमन की ख़बर है पर मेरी पत्नी को नहीं पता?
किस तरह की प्राणी हो तुम?
तुम्हें मेरी और मेरी भावनाओं की कोई परवाह नहीं थी?
तुम एक स्वार्थी घटिया औरत हो।
तुम मुझे इतना तुच्छ समझती हो?
नहीं। मैं ऐसा नहीं सोचती।
तो फिर क्यों?
क्योंकि तुम क्या हो? बोलकर बताओ।
मुझे माफ़ कर दो।
यह काफ़ी नहीं है।
- तुम मुझसे क्या कहलवाना चाहते हो? - मैं चाहता हूँ तुम कहो
कि मैं दुनिया में सबसे महत्वपूर्ण व्यक्ति हूँ!
तुम हो।
- यह बोलो! - तुम...
तुम मेरे जीवन में, इस दुनिया में सबसे महत्वपूर्ण व्यक्ति हो। तुम...
- और मेरे बिना, तुम कुछ नहीं हो। - मैं कुछ नहीं हूँ।
और तुम कुछ भी करोगी!
मैं कुछ भी करूँगी।
मैं दूसरे आदमियों जैसा नहीं हूँ।
मैं छोटी-छोटी चीज़ों पर असुरक्षित महसूस नहीं करता।
तुम कितनी घिनौनी हो।
मुझे तुम्हारे लिए अफ़सोस होता है।
तुम महान बनना चाहते हो?
मेरे बिना, तुम कुछ नहीं हो।
यह बोलो।
बोलो यह।
तुम केवल एक निर्दयी व्यक्ति हो जो मेरे बिना कुछ नहीं है।
मैं केवल एक निर्दयी व्यक्ति हूँ जो तुम्हारे बिना कुछ नहीं है।
हाँ।
तुम मेरे या अपनी माँ के बिना, कुछ नहीं हो।
मेरी माँ...
क्या तुम्हारे कभी कोई प्रेम-संबंध थे?
बेशक थे।
और क्या तुम उनसे प्रेम करते थे?
नहीं। नहीं, मुझे उनसे कोई प्रेम नहीं था।
क्या वे सुंदर थीं?
हाँ, उनमें से कुछ थीं।
उन्होंने मेरी ज़रूरत पूरी कर दी थी।
मुझसे ज़्यादा?
वे रोती कम थीं। इसलिए वे ज़्यादा ख़ूबसूरत लगती थीं।
मुझे...
मुझे छोड़कर मत जाना। कृपया, मुझे छोड़ मत देना।
बस, मुझे छोड़ मत देना।
चाहो तो तुम मुझे माफ़ मत करना। बस वादा करो, तुम दोबारा यहाँ से नहीं जाओगे।
तुम मिस्र में अपनी सेना को छोड़कर क्यों आए?
नागरिकों...
हम किस देश में हैं?
क्योंकि यह उस फ़्रांस जैसा तो नहीं लगता जिसे मैं छोड़कर गया था।
जब मैं यहाँ नहीं होता तो इसके संचालन की ज़िम्मेदारी किसकी होनी चाहिए?
क्योंकि वह आप नहीं हैं, नागरिक गोहियर।
वह आप भी नहीं हैं।
आप तो बिल्कुल नहीं हैं। हालाँकि आप त्योरियाँ बहुत अच्छी चढ़ाते हैं।
वह तुम नहीं हो, बर्रास।
या तुम, टैलेरॉन्।
या तुम, सेयस।
तो फिर, वह कौन है?
यह ज़िम्मेदारी किसकी होनी चाहिए? फ़ुशे, तुम्हारे पास कोई सुझाव है?
नहीं?
मैं फ़्रांस लौटकर देखता हूँ कि वह दिवालिया हो चुका है।
जो धन छापा जा रहा है, वह कुछ घंटों में व्यय हो जाता है,
इटली पर ऑस्ट्रो-रूसी हमला,
हॉलैंड पर अंग्रेज़ी-रूसी कब्ज़ा,
और लगता है ख़ुद फ़्रांस पर भी हमला होने ही वाला है।
और फिर भी, तुम लोग मुझ पर भगोड़ा होने का इल्ज़ाम लगा रहे हो।
और उसके ऊपर यह पता चलना कि मेरी पत्नी एक कुलटा है।
वह एकमात्र चीज़ जिस पर हर फ़्रेंच नागरिक सहमत हो सकता है, वह यह है कि तुम हमारे सीज़र हो।
क्या चाहते हो तुम?
दरअसल...
अगर मुझे तुम्हारा समर्थन मिल जाए तो लोग मेरा राज करना स्वीकार कर लेंगे।
हालाँकि, तुम्हारी तरह मैं भी मानता हूँ कि समिति भ्रष्ट है।
पर एक साथ, हम इस देश को राजतंत्र के पुनःस्थापन से बचा सकते हैं
और क्रांति के आदर्शों को कायम रख सकते हैं।
और मुझे लगता है सही समय पर अगर तुम्हारी मदद मिल जाए
तो सत्ता को हासिल करना संभव है।
और मुझे लगता है यही सही समय है।
तो, तुम मेरे कंधे पर रखकर बंदूक चलाना चाहते हो?
मुझे लगता है कि एक बलात् तख़्ता-पलट, सही समय पर, अच्छी तरह से अंजाम दिया गया...
सत्ता को तीन कॉन्सलों के हाथों में हस्तांतरित कर सकता है :
मेरे, डुको...
और तुम्हारे।
मैं तुम्हें विजेता पक्ष की ओर आमंत्रित कर रहा हूँ।
यह बस एक छोटा सा त्यागपत्र है जिस पर हमें आपके...
मैं किसी चीज़ पर हस्ताक्षर नहीं करूँगा।
चाहे जो हो जाए, मैं हस्ताक्षर नहीं करूँगा!
सज्जनों।
कौन कर रहा है यह?
सुप्रभात, पॉल।
मैं यह तुम्हारे लिए बहुत आसान कर देता हूँ।
मेरे पास परिषद् से आपके त्यागपत्र की घोषणा के दस्तावेज़ हैं।
नाश्ता करने से भी पहले आपको सेवा निवृत्ति लेनी होगी।
उनसे कहिएगा कि मैं ख़ुशी-ख़ुशी एक आम नागरिक की श्रेणी में वापस शामिल होता हूँ।
मैं कह दूँगा।
कुछ लोग आपसे मिलने आए हैं।
नागरिक मूलौं, हमें एक त्यागपत्र पर आपके हस्ताक्षर चाहिए।
- नहीं। मैं नाश्ता खा रहा हूँ। - नहीं।
मैं एक स्वादिष्ट नाश्ता खा रहा हूँ।
यह बेहद अपमानजनक है! मेरे नाश्ता ख़त्म करने से पहले तुम मुझे हाथ नहीं लगा सकते!
- नहीं! - मज़े से अपना नाश्ता कीजिए।
तख़्ता-पलट 9 नवंबर 1799
निदेशक!
मुझे लगता है स्पष्टीकरण माँगने का समय आ गया है।
हाँ, हाँ!
यह आपातकालीन सत्र एक नई समिति के गठन के लिए
नामांकनों की सूची बनाने के लिए रखा गया है ताकि राजतंत्र के समर्थकों के ख़तरे...
ख़तरे से निपटा जा सके।
हमें एक प्रस्ताव पारित करने के लिए कहा जा रहा है
जिसके द्वारा एक अन्तःकालीन सरकार बनाई जाएगी जिसमें तीन कॉन्सल होंगे :
जनरल बोनापार्ट और नागरिक सेयस और रॉजर डुको।
समिति के पाँचों सदस्य कहाँ हैं?
क्या वे कहीं जादू से ग़ायब हो गए हैं?
और अब हम यहाँ हैं, सैनिकों से घिरे हुए, पेरिस से कहीं दूर, अकेले।
शांत!
यह पूरी तरह साफ़ होता जा रहा है
कि तुम्हारा भाई, नपोलियन बोनापार्ट
अपनी सैन्य शक्ति दिखाकर एक डाकू की तरह व्यवहार कर रहा है।
मैं इस मसले को सुलझाने का आश्वासन देता हूँ।
और यह सत्ता हथियाने की एक बचकानी और घटिया कोशिश है।
सत्ता-लोलुप अहंकारी पुरुष।
बस! बहुत हुआ!
अगर इस बारे में कोई सवाल है कि यहाँ क्या हो रहा है, तो उसका जवाब मैं दूँगा।
तुम्हारी हिम्मत कैसे हुई!
यह... तुमने संविधान का उल्लंघन किया है!
- तुमने... - पकड़ो इसे!
इधर लाओ इसे!
- गिरफ़्तार कर लो इसे! - रोको इसे!
ओह, सत्यानाश!
मार डालो इसे!
मुझे निकलने दो!
ठीक है।
हमें कटारें लिए हुए प्रतिनिधि धमका रहे हैं!
और इस देश की स्वाधीनता को ख़त्म करने की कोशिश करके
इन पागल लोगों ने बहुत बड़ा अपराध किया है!
- वे मुझे मारने की कोशिश कर रहे हैं! - वे इसे मारने की कोशिश कर रहे हैं।
ये दरवाज़े खोलो!
हमें यहाँ से बाहर निकालो!
मैं अपने भाई को मार डालूँगा अगर इसने फ़्रेंच लोगों की स्वतंत्रता से विश्वासघात किया!
अभी अंदर जाओ!
उफ़।
हटो, हटो। पीछे हटो। पीछे।
चलो!
- पीछे। पीछे हटो। - पीछे हटो। रास्ते से हटो।
चलो। पीछे हटो।
शुभकामनाएँ, भाई।
एक ओर हो जाओ।
तो अब वोट करें?
हम कहाँ जा रहे हैं?
हमारे सारे झगड़े अब अतीत का हिस्सा बन चुके हैं।
मैं चाहता हूँ तुम मेरी सबसे प्यारी दोस्त बनो।
इस दरवाज़े के उस पार हमारी नियति है।
हथियार सामने लाओ!
- प्रथम कॉन्सल। - श्रीमान।
मैडम।
- नागरिक बोनापार्ट। - नागरिक बोनापार्ट।
- प्रथम कॉन्सल। - नागरिक बोनापार्ट।
प्रथम कॉन्सल।
आ जाओ, जान।
अपने मालिक के बिस्तर में आ जाओ।
हैलो, मैडम!
हैलो, नमस्ते।
माँ, ऐविन्योन के ड्यूक।
आपसे मिलकर अच्छा लगा।
क्या यह जोसेफ़ीन है?
- माँ, जोसेफ़ीन। जोसेफ़ीन, माँ। - तुमसे मिलकर अच्छा लगा।
वह तो चार्ल्स है।
इस ओर।
"महामहिम, इंग्लैंड और फ़्रांस अपनी समृद्धि को नष्ट कर रहे हैं।"
मैं दोबारा बोलता हूँ।
श्री शाही महामहिम, इंग्लैंड और फ़्रांस
- अपनी समृद्धि को नष्ट कर रहे हैं... - महामहिम।
मैंने क्या कहा था?
"श्री शाही महामहिम।"
"श्री शाही महा"...
महामहिम, इंग्लैंड और फ़्रांस अपनी समृद्धि को नष्ट कर रहे हैं।
पहल करने में मुझे कोई शर्मिंदगी नहीं है।
मुझे लगता है, मैं पूरी दुनिया के सामने यह अच्छी तरह साबित कर चुका हूँ
कि मुझे युद्ध की संभावनाओं से कोई डर नहीं लगता।
पर इंग्लैंड और फ़्रांस के लिए शांति ही मेरी दिली इच्छा है।
मुझे पढ़कर सुनाओ।
मैंने सभी विदेशी हुकूमतों को आपके कॉन्सल बनने की सूचना दे दी है।
मैंने विदेशों में सभी राजनयिकों को पत्र लिख दिए हैं
और मुझे पता चला है कि तुमने इंग्लैंड की ओर मित्रवत् शांति का हाथ बढ़ाया है।
अर्मांड द कालनकोर्ट प्रथम कॉन्सल के सलाहकार
कालनकोर्ट।
तुमसे मुझे रूसी ज़ार अलेक्ज़ैंडर के बारे में
बेहतर जानकारी चाहिए।
तुम्हारे विचार में ज़ार इंग्लैंड का साथी है या फ़्रांस का?
मुझे लगता है फ़्रांस के साथ उसके व्यापार के मुक़ाबले इंग्लैंड के साथ उसका व्यापार
उसके लिए ज़्यादा लाभदायक है।
और क्या रूसी राजदरबार में ब्रिटिश प्रभाव के बारे में तुम्हें कुछ पता है?
मुझे पता नहीं है, पर मेरे विचार में वह काफ़ी गहरा होगा।
गहरा?
वह किस तरह का व्यक्ति है? उसके बारे में बताओ मुझे।
वह युवा है।
वह घमंडी है।
वह लोकप्रिय है और वैसा ही रहना चाहता है।
वह लोकप्रिय है?
सच में?
उसका सबसे बड़ा डर है कि कहीं उसके पिता की तरह उसकी भी हत्या उसके बिस्तर में ही न हो जाए।
जिसके कारण वह उसी की ओर झुक जाता है जिसने उस समय उसका ध्यान खींच रखा हो।
तो उसे एक ऐसे साथी की ज़रूरत है जिसे वह मित्र भी कह पाए।
चार्ल्स द टैलेरॉन् विदेश मंत्री
अब और दाँव नहीं।
क्या बात है।
तुम्हें बाहर सबके बीच देखकर अच्छा लगा।
माफ़ कीजिए, सज्जनों।
नमस्ते। मैं बस कुछ पैसा गँवाने की कोशिश कर रहा हूँ।
अच्छा, यह खेल ख़त्म करके, क्यों ना तुम मेरे पास आ जाओ?
मैं अपनी हमेशा वाली टेबल पर हूँ।
यह बहुत अच्छा विचार है।
नमस्ते।
तुमने यह सुना?
महाराज के पास आज प्रथम कॉन्सल की ओर से शांति का प्रस्ताव आया है।
मसियर टैलेरॉन्, क्या मैं खुलकर बात कर सकता हूँ?
बेशक।
इंग्लैंड के साथ ऑस्ट्रिया का गठबंधन, फ़्रांस के विरुद्ध इतनी मज़बूत स्थिति में है
कि स्पष्ट तौर पर ये शांति प्रस्ताव
केवल फ़्रेंच जनमत को नियंत्रित रखने के लिए हैं।
मेरे दोस्त।
तुम मुझे कितनी अच्छी तरह से जानते हो।
हाँ, यह सच है। नपोलियन को जनमत की ही चिंता है।
पर मैं तुम्हें आगाह कर रहा हूँ कि उसे उसकी उतनी ही भूख है
जितनी इतिहास के सभी महत्वपूर्ण लोगों को थी।
तो सम्मानपूर्वक, मेरा सुझाव है
कि उसका यह छोटा सा शांति प्रस्ताव स्वीकार कर लो...
नहीं तो जो आदमी किसी भी मूल्य पर शांति चाहता है, तुम्हें उसके हाथों परिणाम भुगतने होंगे।
कॉन्सल, अंग्रेज़ी राजदूत, लॉर्ड व्हिटवर्थ आ गए हैं।
मेरी तरफ़ ऐसे मत देखो जैसे तुम्हें मालूम ही नहीं मैं क्या कहने वाला हूँ।
क्या तुम्हारे सम्राट को भेजे गए मेरे शांति प्रस्ताव के बारे में तुम जानते हो?
मैं नहीं जानता।
क्या मुझे उसे दोहराने की ज़रूरत है?
नहीं, कोई ज़रूरत नहीं है।
अपने सम्राट को मेरी यह चेतावनी दे देना।
मैं तुम्हें सारा समय बेचैन और डरा हुआ रखूँगा।
तुम हर समय अपनी सीमाओं और ख़ुद पर आने वाले ख़तरे से आशंकित रहोगे
और कभी न कभी तुम्हें फ़्रेंच तौर-तरीके अपनाने ही पड़ेंगे।
मैं अब और कोई शांति प्रस्ताव नहीं भेजूँगा
और तुरंत जवाब न आने पर मैं उसे अपनी बेइज़्ज़ती समझूँगा!
तुम्हें लगता है तुम बहुत महान हो क्योंकि तुम्हारे पास विशाल नौसेना है!
अफ़सोस की बात है कि इतने महान आदमी को कोई तमीज़ नहीं है।
हाँ?
क्या आप ख़ुश हैं?
क्या तुम मुझे ऐसा कुछ बताने वाले हो जिससे मुझे ग़ुस्सा आ जाएगा?
आशा है नहीं आएगा।
यूरोपियन परिवारों के लिए तुम एक कॉर्सिकन गुंडे से बढ़कर कुछ नहीं हो।
इसलिए,
मैं कुछ ऐसा करने का सुझाव देने वाला हूँ जो बहुत पहले हो जाना चाहिए था।
मेरा सुझाव है कि तुम फ़्रांस के प्रथम कॉन्सल का पद छोड़कर
"विजयी कॉन्सल" की पदवी ले लो।
और उसका नाम कुछ और रख लो, "सम्राट।"
क्या?
"सम्राट।"
हाँ, सम्राट।
सम्राट?
मेरी केश-सज्जा हो चुकी है।
बिल्कुल वैसे जैसे तुम्हें पसंद है।
तुम गंदे आदमी। मेरी केश-सज्जा हो चुकी है।
मेरी पत्नी इतनी सुंदर है।
मैं... ठीक है, आ जाओ फिर।
टोपी उतारो।
मुझे अपना हाथ दो।
- तुम्हें यह महसूस हो रहा है? - क्या?
क्या तुम यह महसूस कर सकते हो?
यह तुम्हारा है।
धन्यवाद।
बस करो।
तुम गर्भवती क्यों नहीं हो?
यह सवाल है या इल्ज़ाम है?
यह एक सवाल था।
अब यह एक इल्ज़ाम है।
अच्छा, मैं डॉ. कॉर्विसा को दिखा चुकी हूँ और उनके पास कोई जवाब नहीं है।
केवल यह कहा कि मैं वही करूँ जो मैडम डे रेमुज़ा ने किया है।
और वह क्या है?
वह यह है...
कि एक आशावादी सोच और थोड़ी सी रेड वाइन के साथ,
उनका सुझाव था कि मैं ऐक्स-ला-चपैल का पानी इस्तेमाल करूँ।
और तुमने वह क्यों नहीं किया है?
प्रथम कॉन्सल की पत्नी होने के नाते, मुझे समय नहीं मिला।
तुम्हारी पैदा की हुई समस्याओं को सुलझाने में मुझे काफ़ी समय बिताना पड़ता है।
तो समय निकालो।
तुम्हें इसका महत्व समझाने की मुझे ज़रूरत नहीं है, है ना?
क्या, तुम्हें एक वारिस चाहिए?
अब मुझे चाहिए।
अरे, बाप रे।
राज्याभिषेक 2 दिसंबर 1804
ईश्वर अपने सिंहासन पर तुम्हें स्वीकार करें
और यीशु अपने अनन्त साम्राज्य में अपने साथ शासन करने की तुम्हें अनुमति दें।
मुझे फ़्रांस का मुकुट गटर में पड़ा मिला था।
मैंने इसे अपनी तलवार की नोक से उठाया और इसे साफ़ किया...
और अब मैं इसे अपने मस्तक पर रखता हूँ।
फ़्रांस के सम्राट,
सबसे तेजस्वी, सबसे प्रतापी नपोलियन को
मुकुट पहनाकर सिंहासन पर बिठा दिया गया है!
सम्राट की जय हो!
मुझे यह विचार पसंद नहीं आया।
तुम सालों की बहस के बाद तलाक़ की बात कर रहे हो।
तुम देख सकते हो मैं इस बारे में एकमत नहीं हूँ।
मैं महत्वाकांक्षी नहीं हूँ।
मैंने कभी किसी के साथ युद्ध की घोषणा नहीं की है।
हाँ।
तुम दुनिया के इतिहास के सबसे महान नेता हो
और सिर्फ़ तुम ही दुनिया में शांति ला सकते हो।
साम्राज्य की सुरक्षा और दुनिया की शांति एक वारिस पर निर्भर करती है।
वह एक विकल्प था।
और मैंने यह उस समय कहा था।
क्या तुम मज़े कर रही हो?
मैं हमारे लोगों की रक्षा करने के लिए युद्ध करने जा रहा हूँ
और मेरी पत्नी मुझे एक वारिस नहीं दे सकती।
अगर आज रात तुम गर्भवती नहीं हुईं,
तो हमारा तलाक़ हो जाएगा।
इस घर में गर्भ धारण करने लायक़ पर्याप्त प्रेम-संबंध नहीं बने हैं।
हाँ, बने हैं।
सालों तक बने हैं। सालों तक।
और केवल मेरे साथ नहीं।
और फिर भी तुम खाली हो।
और तुम मोटे हो।
मैं अपने खाने का आनंद लेता हूँ। बहुत लेता हूँ।
नियति मुझे यहाँ लेकर आई है।
नियति ने मुझे यह खाना दिया है।
जोसेफ़ीन।
आ जाओ।
आओ।
मुझे तुम्हारी प्रतिभाएँ और रुचियाँ बहुत पसंद हैं।
और जब मैं यहाँ नहीं होऊँगा, मुझे तुम्हारी अदाएँ याद आएँगी।
तुम्हारी गरिमा की याद आएगी।
और मैं तुम्हारे पास वापस आऊँगा।
आज की जीत के नाम।
देखो, मैं हमेशा तुम्हारे साथ हूँ, फ़्रांसिस।
ज़ार अलेक्ज़ैंडर प्रथम रूस का सम्राट
पर मुझे मानना पड़ेगा, युद्धक्षेत्र का रोमांच मुझ पर हावी हो रहा है।
मुझे तुम्हें अंधेरे में नहीं रखना चाहिए, अलेक्ज़ैंडर।
फ़्रांसिस प्रथम ऑस्ट्रिया का सम्राट
उसके विरुद्ध यह लड़ाई बहुत कठोर और भयानक होगी।
ऑस्टरलिट्ज़ 2 दिसंबर 1805
चलो!
रक्षात्मक स्थान लो!
मेरी प्यारी पत्नी, जोसेफ़ीन।
हे भगवान, यहाँ कितनी ठंड है। मुझे तुम्हारी गरमाहट याद आती है।
आज हमारे राज्याभिषेक की पहली सालगिरह है।
जो पहले मेरा मित्र था, वह अब मेरे दुश्मन के साथ मिल गया है।
रूसी ज़ार अलेक्ज़ैंडर ने ऑस्ट्रिया के राजकुमार के साथ संधि कर ली है।
मैंने सुना है कि वह युद्ध की कला सीख रहा है
और मेरे युद्ध के पैंतरे अपनाने की कोशिश कर रहा है।
और जगह आग जलाओ।
वह मेरी नक़ल करने की कोशिश कर रहा है
पर वह एक छोटा बच्चा है जो बहुत बड़ी ग़लती करेगा।
मुझे विश्वास है कि आज मैं अपनी सेना के लिए एक और गौरवमय विजय का झंडा गाड़ूँगा।
तुम्हारा, नपोलियन।
अरे, इसे पीछे से बाँध दो। वह कोना ज़मीन में गाड़ दो।
हो गया।
क्या बकवास है।
महाराज।
हमें देख लिया गया है।
अच्छा है।
सैनिकों से कहो, वे आराम करें।
आइ-एन-एफ-एस।
सेना दिखाई दी है।
आइ-एम-टी।
हमला होने वाला है!
लड़ने को तैयार हो!
- लड़ने को तैयार हो! - लड़ने को तैयार हो!
- लड़ने को तैयार हो।
- जागो, सैनिकों। तैयार हो जाओ! - लड़ने को तैयार हो!
चलो, उठ जाओ!
रुको।
तैयार!
रुको! उन्हें सोचने दो वे बेहतर स्थिति में हैं।
गोली चलाओ!
गोलियाँ चलाते रहो!
जैसे चाहो, गोली चलाओ!
पैदल सेना भेजो।
ऊँची भूमि पर उनकी जगह ले लो। तेज़ी से दौड़कर जाओ।
ज़मीन पर कब्ज़ा करो!
घुड़सवार सेना, पश्चिम से जाओ। दोनों ओर से उनकी सेना को तितर-बितर कर दो।
पीछे हटो! वापस जाओ!
वापस जाओ!
हम फंस गए हैं!
पीछे हटो!
- तोपों को खोलो। - तोपें!
- दाग़ो! - दाग़ो!
फिर भर रहे हैं!
एक तरफ़ रहो।
बर्फ़ से दूर हटो!
हार मान लीजिए, सर। हम फंस गए हैं।
बर्फ़ से दूर हटो! वापस जाओ!
उनका पीछे हटने का रास्ता बंद कर दो।
फ़्रांसिस। तुमसे आख़िरकार मिलकर बहुत अच्छा लगा।
अंदर आ जाओ, वहाँ गरमाहट होगी।
- धन्यवाद। - तुम्हें मुझे माफ़ करना होगा।
पिछले दो महीनों से यही मेरा महल है।
काफ़ी अच्छा लग रहा है। तुमने इसका बहुत अच्छा इस्तेमाल किया है।
अब युद्धक्षेत्र पर जो हो सकता है, हम कर लेते हैं।
हाँ, करते हैं, है ना?
आख़िरकार किसी और सम्राट से मिलकर अच्छा लग रहा है।
क्या मैं पूछ सकता हूँ, अलेक्ज़ैंडर कहाँ है?
क्या हम शुरू करने से पहले उसके आने की प्रतीक्षा करेंगे?
मुझे नहीं लगता वह यहाँ आएगा।
वह ग़ुस्से से आग-बबूला हो रहा है।
मुझे लगता है कि मुझसे एक बहुत बड़ी ग़लती करवाने के लिए मुझे तुम्हारी प्रशंसा करनी चाहिए।
- ग़लती? - हाँ।
तुमने क्या ग़लती की है?
तुम्हारे शांति के निमंत्रण को स्वीकार करके तुमसे यहाँ बात कर रहा हूँ।
मैंने अपनी विजय को अंजाम तक नहीं पहुँचाया।
मैं पूरी रूसी और ऑस्ट्रियाई सेनाओं को बंदी बना सकता था।
हाँ।
पर चलो, कम से कम अब कम आँसू बहेंगे।
और मुझे पता है कि तुम मेरी इस मेहरबानी को याद रखोगे। है ना?
धन्यवाद।
जाम?
दोस्ती, गौरवपूर्ण शांति और यूरोप के सर्वोत्तम हित के नाम।
बरगंडी वाइन।
रुको ज़रा। अरे, बाप रे!
व्हो, हम भौं-भौं नहीं कहते। ठीक है।
यह है मेरा बच्चा। शाबाश।
इधर आओ। बैठो।
समय आ गया है कि इस रहस्य से परदा उठ जाए, सम्राट।
मैं जानना चाहती हूँ कि यह तुम्हारे कारण है या जोसेफ़ीन के कारण।
और यह पता करने के लिए, हम एक व्यावहारिक प्रयोग करेंगे।
इस गलियारे के अंत में... यह ले लो...
तुम्हारा इंतज़ार कर रही है, निर्वस्त्र, स्वागत करने के लिए तैयार,
अठारह वर्षीय ऐलेनोर डेन्यूआल द ला प्लेन्या।
उसकी आँखें भूरी और बाल काले हैं।
और इस यक़ीनन सुखद काम का उद्देश्य है
यह देखना कि क्या तुम किसी बच्चे के पिता बन सकते हो।
और फिर हमें इस परेशान करने वाले सवाल का जवाब मिल जाएगा
कि फ़्रांस के सिंहासन के उत्तराधिकारी से कौन किसे वंचित रख रहा है।
तो चलें फिर?
क्या मुझे एक और मिल सकता है, कृपया?
वह लड़की गर्भवती हो गई है।
तुमने उसे गर्भवती कर दिया है।
मुझे पता है मैंने उसे नहीं देखा।
तुम यह कब कहोगे कि हम तलाक़ ले लें?
यह कितना शानदार है ना?
जिस इकलौती महिला से मैंने प्रेम किया और जिसे अपनी जीती हुई हर चीज़ दी, वह यह कह रही है।
मैं तुम्हारे वह कहने का इंतज़ार करते-करते थक गई हूँ जो मुझे पता है तुम कहने वाले हो।
तुम ज़ोर दे रही हो तो ठीक है।
मैं तुम्हारे लिए इसे आसान बना देती हूँ।
मुझे पता है तुम्हारा एक नाजायज़ बच्चा होने वाला है।
अगर मेरे यहाँ एक लड़का पैदा होता है जिसे मैं अपना बेटा कहूँगा,
तो मैं चाहता हूँ तुम सम्राज्ञी के प्रसव की गवाही दो।
महाराज,
आप मुझसे कह रहे हैं कि मैं आपके उत्तराधिकारी की माँ के विषय में झूठ बोलूँ।
हाँ, तुम ऐसे भी कह सकते हो।
सम्राट, यह मेरे लिए सम्मान की बात है और बेशक, मेरा कर्त्तव्य है
कि मैं आप का हर आदेश मानूँ।
लेकिन अगर मुझसे पूछा गया तो मैं सच को नहीं छुपा सकता।
और चाहे यह कहना काफ़ी तकलीफ़देह है,
सच यही है कि सम्राज्ञी अब आपकी संतान को जन्म देने में सक्षम नहीं हैं।
मेरी प्यारी जोसेफ़ीन।
तुम जानती हो मैंने तुमसे कितना प्रेम किया है।
वह तुम हो, केवल तुम
जिसके कारण मुझे इस दुनिया में ख़ुशी के कुछ पल मिले हैं।
मेरी नियति मेरी इच्छा से अधिक प्रबल है।
और मेरे प्रेम को मेरे लोगों के हित के आगे झुकना ही पड़ेगा।
सम्राट नपोलियन और सम्राज्ञी जोसेफ़ीन के
विवाह-विच्छेद के लिए राजसी आदेश।
"मेरे लोगों की कामना है कि यह सिंहासन, जिस पर मुझे परमात्मा ने बिठाया है,
मेरे बच्चों को दिया जाए।
पर अपनी प्यारी पत्नी, सम्राज्ञी जोसेफ़ीन से
अब मुझे बच्चे मिलने की कोई आशा नहीं है।
मैं अब केवल अपने देश की भलाई के बारे में सोचते हुए
अपने जीवन के कई सालों का विघटन चाहता हूँ।"
तुमने 15 सालों तक मेरे जीवन को संवारा है।
जिसकी यादें हमेशा मेरे दिल में बसी रहेंगी।
"हमारा विवाह फ़्रांस की समृद्धि में बाधा बन गया है।
उसे उस आदमी के वंशजों द्वारा एक दिन
शासित होने से वंचित रहना पड़ा है जिसे परमात्मा ने
एक भयानक क्रांति की बुराइयों को सुधारने के लिए
और आस्था, राजतंत्र और सामाजिक व्यवस्था को पुनःस्थापित करने के लिए हमारी राजगद्दी पर बिठाया था।"
माफ़ करना।
- सम्राट। रुकिए। - बोलो। नहीं, सुनो। ठीक है?
यह तुम्हारे देश के लिए है। उसके लिए है यह, समझीं?
अब पढ़ो इसे।
बोलो।
"हमारा विवाह फ़्रांस की समृद्धि में बाधा बन गया है।
हमारे विवाह-विच्छेद के लिए सहमत होने से,
जो कि मुझे होना ही पड़ेगा, मेरी भावनाओं में कोई अंतर नहीं आएगा।
सम्राट के लिए मैं हमेशा उनकी सबसे सच्ची मित्र रहूँगी।"
सम्राट,
तुमने अभी-अभी वे शब्द कहे हैं जिन्होंने हमें हमेशा के लिए अलग कर दिया है।
तुम्हारी भ्रांतिपूर्ण महत्वाकांक्षा हमेशा से...
शातो दे मैलमेज़ों हुएइ, फ़्रांस
...तुम्हारे सब कार्यों को संचालित करती रही है और आगे भी करती रहेगी।
फिर भी,
तुम्हारी ख़ुशी के लिए मेरी दिली इच्छा पर तुम कभी संदेह नहीं कर सकते।
आशा है कम से कम इससे मेरे दुःख में मुझे कुछ तो राहत मिलेगी।
- तुम्हारी, जोसेफ़ीन। - धन्यवाद।
- सुप्रभात, मैडम। - धन्यवाद। क्या नाम है तुम्हारा?
- फ़्लर। - फ़्लर। मिलकर ख़ुशी हुई।
मुझे तुम्हारी याद आती है।
विवाहित जीवन अब काफ़ी सुखद है।
तुमने अब तक बहुत बहादुरी दिखाई है।
तुम्हें इसे बनाए रखना होगा।
ख़ुद को उदासी के अंधेरों में मत डूबने देना।
तुम जब ख़ुश होती हो, तब सबसे अच्छी लगती हो।
कृपया अपने स्वास्थ्य का ध्यान रखना।
वह मेरे लिए बहुत महत्वपूर्ण है।
क्या तुम कल मुझे पत्र लिखोगी?
और परसों?
हाँ।
और उससे अगले दिन?
- और उससे अगले दिन? - हाँ।
अच्छी बात है।
एक बार, एक अंग्रेज़ी राजदूत ने मेरे युद्ध के कारणों को ललकारा।
तिलसित की संधि फ़्रांस और रूस का गठबंधन
जुलाई 1807
उसने कहा, "तुम फ़्रेंच लोग, तुम केवल धन के लिए युद्ध करते हो,
जबकि हम अंग्रेज़, हम सम्मान के लिए युद्ध करते हैं।"
मैंने जवाब दिया, "हर कोई उसी के लिए लड़ता है जो उसके पास नहीं होता।"
यह तुम्हारी कहानी नहीं है। यह तुम्हारे साथ नहीं हुआ था, है ना?
बेशक हुआ था।
- बेशक हुआ था। - क्या मतलब है तुम्हारा?
हमारे यहाँ हमारे और तुर्की लोगों के बारे में भी ऐसी कहावत है।
वाक़ई?
अंग्रेज़ों में सम्मान की कमी है। हम इस पर सहमत हो सकते हैं।
सुनो, इससे...
शायद ब्रिटेन के विरुद्ध हमारी नफ़रत से ज़्यादा हम किसी चीज़ के बारे में सहमत नहीं हो सकते।
मुझे बस कहना है कि वास्तव में...
अगर मैं तुम्हें अपना भाई कह सकूँ तो मेरे लिए बहुत ख़ुशी और सम्मान की बात होगी।
एक तरीका है जिससे तुम मुझे भाई कह सकते हो।
कल रात, रात्रि-भोज के समय, मुझे...
तुम्हारी बहन बहुत पसंद आई।
क्या उसका विवाह तय हो चुका है?
अफ़सोस की बात है, हाँ। मुझे अफ़सोस है, उसका विवाह ओल्डनबर्ग के ड्यूक से होने वाला है।
और उसकी छोटी बहन का क्या? ऐना?
क्या ऐना के लिए कोई औपचारिक प्रस्ताव आया है?
दरअसल, बात यह है, ऐना 15 साल की है।
उससे क्या फ़र्क़ पड़ता है?
हमारी दोस्ती का आधार इंग्लैंड के प्रति हमारा समान अविश्वास है।
अगर हम यूरोपीय नाकाबंदी जारी रखेंगे तो इंग्लैंड व्यापार नहीं कर पाएगा
और हम अपने सबसे पवित्र अधिकारों के लिए लड़ेंगे।
हमारे बीच में बस यही महत्वपूर्ण है।
मुझे अभी एक विचार आया है।
- नहीं। - हाँ, कह दो।
- तुम्हें बताऊँ? - कृपया बताओ।
एक सेना की कल्पना करो। जिसमें 50,000 सैनिक होंगे।
जिसमें रूसी, फ़्रेंच लोग, शायद ऑस्ट्रियाई भी शामिल हों,
और जो कॉन्स्टैनटिनोपल के रास्ते एशिया जा रही है।
उन्हें बस फ़रात नदी तक पहुँचना होगा
और इंग्लैंड काँपता हुआ आकर यूरोप के सामने
घुटने टेक देगा।
यह तो शानदार योजना है।
जाम उठाएँ।
- तुम्हारे नाम। - हमारे नाम।
सम्राट नपोलियन ने, औपचारिक रूप से ऑस्ट्रिया
और वहाँ के महाराज, सम्राट फ़्रांसिस से
राजकुमारी मैरी-लुइस का हाथ माँगा है।
उनकी सबसे बड़ी बेटी का।
नहीं।
यह मेल ऑस्ट्रिया और फ़्रांस को
एक अटूट वैवाहिक बंधन में जोड़ देगा।
यह क्या कोई मज़ाक है?
मुझे चाहे यह मज़ाक लगे... पर महाराज को यह मज़ाक नहीं लगा।
क्या तुम्हारी यात्रा आरामदायक रही?
हाँ, बहुत अच्छी थी। धन्यवाद।
तुम बहुत छोटी हो।
मुझे इसकी आदत नहीं है।
मैं तुम्हें कैसा लगा?
क्या मैं अपने चित्र जैसा दिखता हूँ?
अरे, हाँ। बल्कि और भी ज़्यादा सुंदर और शक्तिशाली।
और तुम और भी ज़्यादा सुंदर, ज़्यादा ख़ूबसूरत हो।
आशा है आपको अपने चयन पर अफ़सोस नहीं है।
मुझे भी यही आशा है। क्या तुम शयनकक्ष देखना चाहोगी?
हाँ, धन्यवाद।
महाराज, आपका बेटा।
हैलो।
दाग़ो!
मेरा नन्हा सम्राट।
रुको।
ओह, प्यारे बच्चे।
एक दिन, तुम समझ पाओगे मैंने तुम्हारे लिए क्या बलिदान दिया है।
मेरी प्यारी जोसेफ़ीन, आज मैं उदास हूँ।
ज़ार अलेक्ज़ैंडर मेरे विरुद्ध हो गया है और उसने मुझे रूस पर हमला करने के लिए मजबूर कर दिया।
उसने इंग्लैंड के लिए अपने बंदरगाह खोल दिए हैं
जबकि फ़्रेंच लोगों से वह कर ले रहा है।
मुझे अपनी उदासी समाप्त करके मॉस्को की तरफ़ कूच करना होगा।
रूस पर हमला जून 1812
मैंने यूरोप के नेताओं को इस प्रस्ताव के लिए राज़ी कर लिया है
और इसलिए मैं फ़्रांस, ऑस्ट्रिया, इटली, जर्मनी और पोलैंड की
संयुक्त सेनाओं का नेतृत्व करूँगा।
मुझे अपने भविष्य में केवल सफलता ही नज़र आ रही है।
अपनी कतारों में रहो। शांत।
आगे की ओर चलो।
कदम मिलाकर चलो।
आड़ लो!
नीचे हो जाओ!
उनका पीछा करो!
व्हो।
- पीछे चलो! पीछे हो जाओ। पीछे हटो। - पीछे हो जाओ!
बोरोदिनो 7 सितंबर 1812
हताहत फ़्रेंच सैनिक : 28,000
मेरी प्यारी जोसेफ़ीन,
मैं तुम्हें पत्र लिख रहा हूँ क्योंकि मैंने आज अभी बहुत बड़ा युद्ध जीता है।
कल हम फिर से आगे बढ़ना शुरू करेंगे।
मॉस्को अब केवल 200 मील दूर रह गया है।
और मैं हर समय तुम्हारे बारे में सोचता रहता हूँ। सिर्फ़ तुम्हारा।
लगभग पहुँच गए।
धन्यवाद, सर।
- धन्यवाद, एडमिरल। - तुम ऑस्टरलिट्ज़ के वीर थे।
तुम कहाँ हो?
इस शहर में 300,000 लोग रहते थे।
और वे सब बस ऐसे ही चले गए?
छोटे बच्चे।
तुम कहाँ हो?
डरने की ज़रूरत नहीं है।
मैं बस तुम्हारी थोड़ी पिटाई करूँगा।
यह तो कोई सम्माननीय हरकत नहीं है ना?
उसके और रूस के सम्मान के लिए, मेरे लिए नहीं।
हारने में भी एक गरिमा होनी चाहिए।
यह किसने किया?
उन्होंने किया।
उन्होंने नहीं किया। समझदारी की बात करो।
यह आग किसने लगाई?
सम्राट, उन्होंने लगाई है।
उसे मुझसे समझौता करने के बजाय अपने शहर को आग लगाना ज़्यादा पसंद है।
मुझे नहीं लगा था उसमें इतनी हिम्मत है।
चलो, हम सेंट पीटर्सबर्ग चलते हैं और उसे वह भी जलाने देते हैं।
हमने बहुत समय बरबाद कर लिया है।
हम रूस की सरदी में ऐसे घोड़ों के साथ आगे बढ़ेंगे
जो ऐसे मौसम को झेलने के लिए नहीं बने हैं।
अगर हम पोलैंड वापस चले जाएँ तो सरदी बीतने का इंतज़ार कर सकते हैं।
नपोलियन, तुम्हारे पत्र मेरे तपते हृदय पर मरहम का काम करते हैं।
मुझे तुम्हारे लिए डर लगता है।
याद है ना कि केवल मुझे तुम्हारी सेहत, तुम्हारे डरों के बारे में पता है।
मैं उतनी ही कोमलता से तुम्हारा आभार व्यक्त करती हूँ जितना मैं तुमसे हमेशा प्रेम करूँगी।
जोसेफ़ीन।
मेरी दोस्त, जोसेफ़ीन।
"दोस्त।"
तुम्हारे लिए यह शब्द लिखना बहुत अजीब है।
तुम हमेशा से उससे बहुत ज़्यादा रही हो।
ध्यान से सब व्यवस्था करने के बावजूद, हमारे पास रसद पूरी तरह नहीं पहुँच रही।
हमें बीमारी और भुखमरी का सामना करना पड़ रहा है और हमारे कई सैनिक भाग गए हैं।
हम जीत रहे हैं।
- हमारे लोग हैं या कॉसैक? - हमारे।
जोसेफ़ीन। भाग्य ने मेरा साथ छोड़ दिया है।
मुझे पता है अब मेरी तक़दीर में यही है।
दिसंबर 1812
तुम्हारे शब्द मेरे दिमाग़ में गूँजते रहते हैं।
मैं तुम्हारे बिना कुछ नहीं हूँ।
तुमने रूस में जो 600,000 आदमी भेजे थे, उनमें से केवल 40,000 लौटे हैं।
इसलिए, तुम्हें स्पष्ट रूप से निर्वासित किया जाता है।
ऑस्ट्रिया, प्रशिया, रूस और इंग्लैंड के मित्र राष्ट्रों के गठबंधन द्वारा
और फ़्रेंच परिषद् की सहमति से
तुम्हें एल्बा के द्वीप की सत्ता दी जाती है।
फ़्रेंच कोष से 20 लाख फ़्रैंक का राजस्व,
बोनापार्ट परिवार और सम्राज्ञी मैरी-लुइस के लिए गुज़ारा-भत्ता।
सम्राज्ञी जोसेफ़ीन को भी उनकी सारी संपत्ति रखने की अनुमति दी जाती है
और उनके लिए दस लाख फ़्रैंक की सालाना आय निर्धारित की जाती है।
मैं फ़्रांस से बहुत अधिक प्रेम करता हूँ।
मैंने हमेशा केवल इसके गौरव की कामना की है।
मैं कभी इसके दुर्भाग्य का कारण नहीं बनूँगा।
वे चाहते हैं मैं अपनी राजगद्दी छोड़ दूँ।
ठीक है, मैं छोड़ देता हूँ।
न
एल्बा मई 1814
महाराज।
सम्राज्ञी।
यह लीजिए।
जोसेफ़ीन, जोसेफ़ीन।
मैं मंत्रमुग्ध हूँ।
पर...
वह यहाँ नहीं है तो तुम्हें ख़ुद को बंद करके रखने की ज़रूरत नहीं है।
मैं समझता हूँ कि अहमियत ना मिलना कैसा लगता है।
पर तुम्हारी आँखें, तुम्हारा आकर्षण और तुम्हारा उत्साह,
वह सब अभी भी यहीं है।
वे सब तुम्हारे हैं और तुम उनका इस्तेमाल कर सकती हो।
ज़ार को पेरिस में सम्राज्ञी जोसेफ़ीन से उनके घर पर मिलते हुए देखा गया
बोनी की चिड़िया घोंसले के बाहर देखी गई, एक बार फिर
प्यारी जोसेफ़ीन,
तुम मेरी हो। हमेशा मेरी रहोगी।
मैं अब यह और बरदाश्त नहीं कर सकता।
इस चट्टान पर मैं 300 दिन बिता चुका हूँ,
और अब मैं तैयार हूँ, वापस घर आने के लिए और उसे हासिल करने के लिए, जो मेरा है :
तुम और फ़्रांस।
मैं तुम्हारा जहाज़ ले रहा हूँ।
अगर तुम मुझे उकसाओगे नहीं तो तुम्हें मुझसे डरने की कोई ज़रूरत नहीं है।
नपोलियन,
मैं वह फूल हूँ जो धूप देखते ही अपनी पंखुड़ियाँ खोलकर मुस्कुराता है,
इस बात से बेख़बर कि वह तूफ़ान क़रीब ही है जो मुझे गिरा देगा
और मेरी पत्तियाँ चारों ओर बिखरा देगा।
जल्दी आओ, मेरे दोस्त।
ज़रा अपना मुँह खोलेंगी, कृपया।
धन्यवाद।
आपकी छाती रुकी हुई है। आपका गला पका हुआ है।
मेरा सुझाव है कि आप बिस्तर में ही आराम करें।
पर नपोलियन आ रहे हैं।
किसी आगंतुक से मिलना समझदारी नहीं होगी।
पर नपोलियन आ रहे हैं।
मैं समझता हूँ।
इन्हें बस आराम करने देना।
बस!
महाराज।
तुम बोल सकते हो।
बोनापार्ट, महाराज। वह वापस आ गए हैं।
आज सुबह ऐन्टीब्स के एक तट पर एक जहाज़ आकर रुका है
और वे कूच कर चुके हैं।
नपोलियन बोनापार्ट पेरिस की तरफ़ आ रहे हैं।
और दो।
महाराज।
नमस्ते, कर्नल।
महाराज।
जनरल मॉर्शौं,
सम्राट लुई अठारहवें की राजसी सरकार की सुरक्षा के लिए
निवेदन करते हैं कि आप अपने हथियार समर्पण कर दें और आगे बढ़ना रोक दें
ताकि आपको गिरफ़्तार करके आपके द्वीप पर वापस भेजा जा सके।
क्या आप जनरल को मेरा संदेश दे देंगे कि मैं आकर उनसे बात करना चाहता हूँ?
अपनी ही पाँचवी सेना से मेरी कोई लड़ाई नहीं है।
जी, सर।
वह बात करना चाहते हैं।
तैयार करो!
सामने लाओ।
पाँचवीं पलटन के सैनिकों, क्या तुम मुझे पहचानते हो?
क्या तुम मुझे पहचानते हो, सैनिकों?
जी हाँ, सम्राट।
मुझे तुम्हारी याद आती है।
मैं अपने घर को और हम लोगों की एक साथ...
हासिल की गई जीतों को याद करके उदास रहता हूँ।
मैं घर आना चाहता हूँ।
क्या तुम लोग मेरा साथ दोगे?
सम्राट की जय हो!
- सम्राट की जय हो! - सम्राट की जय हो!
डॉ. कॉर्विसा को 26 मई को बुलाया गया था
और उन्हें उनकी छाती रुकी हुई और गला पका हुआ मिला।
उन्हें डिफथीरिया नामक बीमारी हो गई थी।
उन्हें 29 मई को अंतिम प्रसाद दिया गया और वह चल बसीं।
और किसी ने मुझे सूचित करना ज़रूरी नहीं समझा?
होरटेन्स।
क्या तुम मुझे...
क्या तुम मुझे दोष देती हो?
मैं आपको दोष नहीं देती।
निस्संदेह नहीं।
तुम्हारी माँ की बदक़िस्मती का
बोझ मैं अपने सिर पर नहीं लूँगा।
मुझे वे पत्र चाहिए जो मैंने उसे लिखे थे।
मुझे अफ़सोस है, वे मेरे पास नहीं हैं। वे उनके सेवक ने चुरा लिए थे।
वह उन्हें कहाँ रखती थी?
अपने शयनकक्ष में, अपने बिस्तर के पास वाली अलमारी में।
उस सेवक ने उनका क्या किया?
उसने उन्हें बेच दिया।
मुझे अफ़सोस है।
मैं तुम्हें माफ़ करता हूँ।
नपोलियन बोनापार्ट ने...
वियना की कांग्रेस मार्च 1815
...वह इकलौती पदवी नष्ट कर दी है जिस पर उसका अस्तित्व निर्भर करता था।
साथी देशों की यह सभा...
आर्थर वेल्ज़ली वेलिंगटन का ड्यूक
...फ़्रांस और बेल्जियम की सीमाओं पर एक सेना तैनात करेगी।
इंग्लैंड से 70,000 सैनिक,
प्रशिया से 120,000 सैनिक।
इस जंगली ने यूरोप के खेत-खलिहान तबाह कर दिए हैं
जबकि किसान सोते ही रह गए।
हमें यह वार बहुत पहले ही कर देना चाहिए था।
उसने अपने अहंकार, सत्ता की कभी न मिटने वाली भूख
और सामान्य शिष्टाचार की कमी से
इस दुनिया को बंधक बनाकर रखा हुआ था।
हम उसके बिना फिर से शांति से सोएँगे।
मुझे यक़ीन है कि मेरी इस बात से सब सहमत होंगे कि हम सबको एक ही ख़ेद है
और वह यह कि हमने इस जंगली को ज़िंदा रहने दिया।
उस गद्दार के साथ 250,000 सैनिक।
इसके 25,000 सैनिक, इसके 125,000 सैनिक
और इसके 100,000 सैनिक...
हमारे 125,000 सैनिकों के विरुद्ध।
यह युद्ध धरती पर होगा।
ऐसा युद्ध ब्रिटेन को करना नहीं आता जब कि मुझे आता है।
वेलिंगटन और ब्लूहर के विरुद्ध जल्दी से वार करना।
उन्हें अलग-अलग हराना।
उन्हें इस जगह पर अपनी फ़ौजों को एक साथ मिलाने से रोकना।
वॉटरलू
18 जून 1815
सुप्रभात।
प्रशियन आगे बढ़ रहे हैं।
हमें हमला शुरू कर देना चाहिए।
हमें ज़मीन के सूखने का इंतज़ार करना होगा।
ब्लूहर कभी समय पर नहीं पहुँच पाएगा। मैं दोपहर तक वेलिंगटन को हरा दूँगा।
जितना संभव हो, मैं गीला होने से बचता हूँ।
सैनिकों से मैं क्या कहूँ?
उनसे कहो कि बारिश को रोक दें।
- आ रहे हैं! - अपनी जगहें लो!
अब तुम्हारा समय आ गया है, सैनिकों। अब तुम्हारा समय आ गया है।
अब, बहुत ध्यान से सुनो।
आज की सबसे महत्वपूर्ण चीज़ होगी, धैर्य। धैर्य रखकर ही विजय प्राप्त हो सकती है।
हमें इस जगह पर डटे रहना होगा।
उन्हें हमारे पास आने दो।
हइशा!
चलो, चलो। चलते रहो।
अरे, बस।
सुप्रभात, जनरल ब्लूहर।
- सुप्रभात। - पहुँचने का अनुमानित समय, सर?
- बताओ। - क़रीब पाँच घंटे में।
क़रीब पाँच घंटे में।
चलो, मेरे घोड़ों।
वो रहा वह।
उसे देखकर तो लग रहा है कि वह बस सो रहा है।
अगर सामने से हमला हुआ तो, मेरे दोस्त, तुम ख़ुद को रोक नहीं पाओगे।
चलो देखें कि यह जनरल इस जगह हम पर कैसे हमला कर सकता है।
सर, सम्राट मेरे निशाने पर हैं। क्या मुझे गोली चलाने की अनुमति है?
बिल्कुल नहीं।
अपनी सेनाओं का नेतृत्व करने वाले जनरल एक-दूसरे को गोली मारने जैसे
कामों में अपना समय नहीं गँवाते।
अगर अपनी जान की सलामती चाहते हो, सैनिक, तो गोली मत चलाना।
भागो, मेरे घोड़ों। चलो।
एक संदेशवाहक आ रहा है!
ब्लूहर, 11 से 12 मील, सर।
सावधान, मेरे पीछे आओ।
- ब्लूहर 11 से 12 मील दूर हैं, सर। - हे भगवान।
- मुझे हर घंटे में जानकारी चाहिए। - जी, सर।
संदेशवाहक आ रहा है। रास्ता दो।
सड़क किनारे प्रशियन, 12 मील दूर।
सर, सड़क पर प्रशियन सैनिक आते हुए दिखाई दिए हैं। 12 मील दूर।
तोपों को तैयार करो।
तोपों को तैयार करो!
चलो! जल्दी करो!
तैयार हैं! तोपें तैयार हैं!
तोपें तैयार हैं!
बारिश रुक गई है, सर।
दाग़ने की तैयारी करो!
- दाग़ो! - दाग़ो!
आड़ लो!
सीधे मोर्चा संभालो। अटल रहो।
आगे बढ़ने की तैयारी करो। तैयार हो जाओ।
आगे बढ़ने की तैयारी करो।
तोपों का कोण 195 करो!
कोण 195 करो!
कोण 195।
हो गया!
दाग़ने की तैयारी करो! दाग़ो!
दाग़ो!
अपना सिर नीचा रखो। सातवीं सेना, आगे बढ़ो।
- रास्ते से हटो! - डटे रहो, सैनिकों!
पैदल सेना, आगे बढ़ो!
बायीं कंपनी!
और कूच करो!
क्रम में चलो। अभी!
उन्हें दूर रखो!
साथ आओ!
दूसरी कतार, आगे बढ़ो! ऊपर से जाओ, सैनिकों!
कतार मत टूटने देना!
तोपें!
दाग़ो!
तैयार हो जाओ।
डटे रहना।
दाग़ो!
तुम, उस तोप पर जाओ।
दाग़ो!
खाली जगहें भर दो!
कतार में रहो!
सैनिकों, आगे बढ़ते रहो!
विन्यास बनाओ!
जैसे चाहो, गोली चलाओ।
उन्हें पीछे रखो, सैनिकों। गोलियाँ चलाओ।
बढ़ते रहो। उन्हें इकट्ठा मत होने दो!
...हमले के स्थान लो।
भागो, मेरे घोड़ों। चलो। भागो।
बस।
प्रशियन, सड़क किनारे, पाँच मील दूर।
पाँच मील दूर, शायद कुछ कम।
हमें ब्लूहर के पहुँचने से पहले कुछ करना होगा।
बाहर जाओ।
बाहर जाओ!
घुड़सवार सेना!
हमला!
घुड़सवार सेना के स्वागत की तैयारी करो।
हमें अपनी जगह पर डटे रहना होगा। जब तक एक भी व्यक्ति जीवित है, सामना करना।
हमें हार नहीं माननी है!
नहीं तो इंग्लैंड में लोग क्या कहेंगे?
- कतार बनाए रखो। - एकदम साथ-साथ रहो।
डटे रहो, सैनिकों। विन्यास में रहना।
सम्राट की जय हो!
कंपनी, थम!
चौकोर बनाओ!
सम्राट की जय हो!
पहला भाग, गोली चलाओ। दूसरा भाग, गोली चलाओ।
हम क्या करें, सर? हम उनके बीच में से जगह नहीं बना पा रहे।
उन्हें भगाते रहो। वापस चौकोर बनाओ।
उन्हें अपनी ब्रिटिश फ़ौलादी ताक़त दिखाओ।
हथियार सामने लाओ!
बंदूकें कंधों पर रखो!
वे पहुँच गए हैं, प्रशियन।
सबसे पहले ऊपर से चलें, सम्राट।
हमें बीच से निकलने का रास्ता ढूँढना होगा!
चौकोर को तोड़ो!
संगीनों से हमला करो।
संगीनों से हमला करो!
तुम्हारा सम्राट तुम्हारे साथ है। तुम ऑस्टरलिट्ज़ के वीर हो।
कभी समर्पण मत करना।
मातृभूमि और सम्मान के लिए!
कंधे से कंधा मिलाकर! कतारें बनाओ!
कंधे से कंधा मिलाकर।
पैदल सेना, आगे बढ़ो।
बटालियन!
आगे बढ़ो!
कतार बनाए रखो!
सैनिकों, गोली चलाओ!
दूसरी कतार, गोली चलाओ।
हमले की तैयारी करो!
हमला!
आगे बढ़ो! उन्हें कुचल डालो!
आगे बढ़ो!
घुड़सवार सेना को आगे बढ़ाएँ, सर?
घुड़सवार सेना आगे बढ़ाओ।
जवाबी हमले की तैयारी करो।
सैनिकों, आगे बढ़ो। पूरी ताक़त से।
हाँ। वह ख़ुद को नहीं रोक सकता।
सर, ब्लूहर।
शुक्र है भगवान का।
महाराज!
आओ, देखो, फ़्रेंच जनता कैसे खाना खाती है!
हाँ!
यह लड़ाई मैं जीत रहा हूँ। अब युद्ध ख़त्म हो जाएगा।
"एचएमएस बलैरोफ़ॉन" - प्लाइमाउथ जुलाई 1815
वरिष्ठ अधिकारी, डेक पर!
नमस्ते।
जब मुझसे ग़लती होती है, मैं तुरंत स्वीकार कर लेता हूँ। पर मुझसे कभी ग़लती होती ही नहीं।
क्योंकि यह तो ज्यामिति की बात है।
मुझे बस पता होता है कि तोप कहाँ रखनी चाहिए।
पर अफ़सोस कि मैं यह ज्ञान अपने फ़ौजी अफ़सरों को नहीं बाँट सकता।
ज़िंदगी में शायद यही चीज़ सबसे मुश्किल है।
दूसरों की असफलताओं को स्वीकार करना।
ऐसा कभी मत करना।
महानता को बढ़ावा देना।
अपना सिर बचाकर, सर।
- ये लोग यहाँ क्या कर रहे हैं। - सर, ये नौसैनिक हैं। ये इन्हें बहुत पसंद करते हैं।
ठीक है, इन्हें बाहर भेजो।
कमरा खाली करो। जल्दी।
- महा... - सुप्रभात, जनरल।
ये लड़के बहुत दिलचस्प हैं।
क्या मैं बैठ सकता हूँ?
ज़रूर।
और यह नाश्ता।
अब मुझे पता चल गया है कि तुम्हारी नौसेना इतनी सफल कैसे है। धन्यवाद।
मैंने कभी इंग्लैंड का देहात नहीं देखा है।
मुझे लगता है, मुझे कॉट्सवोल्ड्स...
ऊँचे-नीचे पहाड़, मंद सा उजाला बहुत पसंद आएगा।
सर, केवल कुछ लोगों की राय में थोड़े से अंतर के कारण ही
आपको गोली नहीं मारी गई है।
राजनीतिक तौर पर, ब्रिटिश सरकार के लिए
आपको इंग्लैंड में रहने की अनुमति देना असंभव है।
निर्वासन के दौरान, आपको अपने साथ तीन अफ़सर
और 12 सेवक रखने की अनुमति दी जाती है।
निर्वासन के दौरान आपको सेंट हेलेना द्वीप पर रहना होगा,
जहाँ गवर्नर हडसन लो और उनका परिवार आप पर नज़र रखेंगे।
सेंट...
हेलेना। वह एक छोटा सा द्वीप है।
एक चट्टान ही समझ लो।
अफ़्रीकी महाद्वीप से 1,000 मील की दूरी पर।
मुझे बताया गया है कि वह बहुत सुंदर और शांत जगह है। आपको अपनी हरकतों के बारे में सोचने का समय मिलेगा।
आपके पत्राचार की निगरानी की जाएगी,
और एक अफ़सर हर रोज़ दो बार आपकी उपस्थिति की पुष्टि करेगा।
सेंट हेलेना में निर्वासन 15 अक्तूबर 1815
जहाज़ की रस्सी ठीक करो। पाल ऊपर खींचो।
डेक के नीचे जाओ!
अब तुम क्या करोगे? मुझे तुम्हें अकेला देखना बिल्कुल अच्छा नहीं लग रहा है।
क्या तुम मेरे पास आओगे? क्या मैं तुम्हें माफ़ करूँगी?
मेरे प्यारे, ज़िद्दी सम्राट।
मैंने तुम्हें आज़ाद छोड़ दिया और तुमने ख़ुद को बरबाद कर लिया।
अगली बार, मैं सम्राट बनूँगी
और तुम वही करोगे जो मैं कहूँगी।
ख़ैर, तुम सही थीं।
हर रात मैं तुम्हें अपने सपनों में देखने के लिए तड़पता हूँ।
और जब तुम दिखाई देती हो, तो मुझे ख़ुद से दूर कर देती हो।
लड़कियों, फ़्रांस की राजधानी का क्या नाम है?
पेरिस।
और रूस की?
पीटर्सबर्ग। और उससे पहले मॉस्को थी।
मॉस्को। और मॉस्को को जलाकर राख किसने किया?
मुझे नहीं पता, सर।
मैंने किया था।
मुझे पता चला था, सर, कि फ़्रेंच लोगों से पीछा छुड़ाने के लिए उसे रूसियों ने जलाया था।
यह तुम्हें किसने बताया?
यह तो सबको पता है, सर।
जाओ। जाओ, खेलो।
ऑन गार्ड यानि सावधान।
क्या मैं तुम्हें बता दूँ कि मेरे पास तुम्हारे लिए क्या है?
वह एक राज़ है। और मैं तुम्हें तब दिखाऊँगी जब तुम यहाँ आओगे।
मेरे पास आओ, नपोलियन। और चलो हम दोबारा कोशिश करें।
नपोलियन बोनापार्ट की 5 मई, 1821 को मौत हो गई,
सेंट हेलेना में निर्वासन के छः साल बिताने के बाद।
उन्होंने अपने सैन्य जीवन में 61 युद्धों का नेतृत्व किया...
टूलॉन 6,000 मृत मारेंगो 12,000 मृत
ऑस्टरलिट्ज़ 16,500 मृत बोरोदिनो 71,000 मृत
वॉटरलू 47,000 मृत (एक दिन में) रूस पर हमला 4,60,000 मृत
सन् 1793-1815 : 30,00,000 से अधिक की मौत हुई
उनके अंतिम शब्द थे...
फ़्रांस...
सेना...
जोसेफ़ीन
लूलू को समर्पित
उपशीर्षक अनुवादक : मृणाल